**16. sastanak Vijeća poslijediplomskog studija TRIBE**

**1. listopada 2015.**

**Zapisnik**

**Dnevni red:**

1. Zamolbe za priznavanjem ECTS bodova
2. Raspored druge godine studija TRIBE u akademskoj godini 2015/2016
3. Razno

**Nazočni**: prof. Damir Sapunar, prof. Ivica Grković, prof. Livia Puljak

**Ad 1.**

Voditelji studija TRIBE zaprimili su 5 zamolbi za priznavanje ECTS bodova. Svih 5 molbi poslale su studentice koje upravo završavaju prvu godinu studija TRIBE, i koje su upisane na studij u akademskoj godini 2014/2015. Slijedi sadržaj zamolbi i prijedlog rješenja:

*Chantelle Marie Garritty*

Kolegica je završila magisterij znanosti magisterij iz javnog zdravstva, stečen na University of Toronto, Ontario, Kanada (13. studenoga 2009.). Njen magisterij znanosti je nostrificiran na Fakultetskom vijeću Medicinskog fakulteta u Splitu. Uvidom u predmete odslušane i položene na magisteriju, kolegici se priznaju sljedeći kolegiji umjesto 10 izbornih predmeta na drugoj godini studija TRIBE: CHL7001H Directed Reading – Social Psychological Perspectives on Health Attitudes and Behavior – fall 2001, CHL5104H Health psychology, RST999Y Research thesis – 2002 summer, CHL5111H Qualitative Research Methods, RST999Y Research thesis – 2003 winter, RST999Y Research thesis – 2003 summer, CHL5804H Health Behavior Change, CHL7001H Directed Reading – The use of Hand Held Devices in Health Care – a Systematic Review – fall 2004, CHL7001H Directed Reading – The use of Hand Held Devices in Health Care – a Systematic Review – winter 2005, RST999Y Research thesis – 2005 winter.

Ukupno: 20 ECTS bodova

Odluka: Sukladno dokumentaciji magisterija znanosti, Chantelle Marie Garritty ne bi trebala upisivati izborne predmete druge godine studija, pri čemu se cijena školarine umanjuje za ekvivalentan iznos.

*Adrienne Louise Stevens*

Kolegica je završila magisterij iz biologije stečen na McMaster University, Hamilton, Ontario, Kanada (10. studenoga 2000.). Njen magisterij znanosti je nostrificiran na Fakultetskom vijeću Medicinskog fakulteta u Splitu. Uvidom u predmete odslušane i položene na magisteriju, kolegici se priznaju sljedeći kolegiji umjesto 10 izbornih predmeta na drugoj godini studija TRIBE: Biology, Developmental Biology, Medical sciences, Cell biology, Biology thesis, MSc thesis, Clinical Health Sciences, Health Resarch Methodology, Funding health research and evaluation.

Ukupno: 20 ECTS bodova

Odluka: Sukladno dokumentaciji magisterija znanosti, Adrienne Louise Stevens ne bi trebala upisivati izborne predmete druge godine studija, pri čemu se cijena školarine umanjuje za ekvivalentan iznos.

*Svjetlana Došenović*

Kolegica je dostavila zamolbu za priznavanjem ECTS bodova temeljem dvije godine i sedam mjeseci znanstvenog rada i usavršavanja u SAD-u na *Medical College of Wisconsin* kao *postdoctoral fellow*. Temeljem usavršavanja u SAD-u kolegica Došenović je objavila dva rada indeksirana u Web of Science, u časopisima Biochemical and Biophysical Research Communications (IF=2,297) i British Journal of Pharmacology (IF= 4.842).

Odluka: Uvidom u priloženu dokumentaciju Vijeće poslijediplomskog studija TRIBE donijelo je odluku o priznavanju kako slijedi: doktorandici Svjetlani Došenović priznaje se 120 ECTS bodova; priznati bodovi odnose se na 20 ECTS bodova elektivnih predmeta s druge godine i 100 ECTS bodova rada s mentorom s druge i treće godine.

*Marija Roguljić*

Kolegica je dostavila zamolbu za priznavanjem ECTS bodova stečenih pohađanjem studija Dentalna medicina na Stomatološkom fakultetu Sveučilišta u Zagrebu, u okviru kojeg je izradila poslijediplomski specijalistički rad pod naslovom: “*Identifikacija mikroorganizama iz periapeksnog područja kod pacijenata oboljelih od kroničnog periapeksnog parodontitisa*“ te stekla 120 ETCS bodova. Zamolba je popraćena kopijom svih ispunjenih stranica indeksa, iz kojih je razvidno da su svi ispiti položeni.

Budući se zamolba kolegice odnosi na priznavanje ECTS bodova „specijalističkog poslijediplomskog studija“, konzultiran je nadležni Pravilnik o sveučilišnim poslijediplomskim studijima i postupku stjecanja doktorata znanosti.

U Članku 17 stoji:

Za završeni specijalistički poslijediplomski studij priznaje se u pravilu 60 ECTS bodova, a za stručni poslijediplomski u okviru specijalizacije u pravilu do 30 ECTS bodova. Bodovi sa stručnih poslijediplomskih studija u okviru specijalizacije mogu zamijeniti samo ECTS bodove izbornih predmeta.

Članak 3. istog studija definira sto je specijalistički poslijediplomski studij:

Završetkom specijalističkih studija stječe se najmanje 60 ECTS bodova i naziv sveučilišni magistar u skladu sa Zakonom o akademskim i stručnim nazivima i akademskom stupnju.

Odluka: Budući Vijeće studija TRIBE nije u mogućnosti procijeniti da li je specijalistički studij koji je završila kolegica Roguljić vrsta studija koja je precizirana u Člancima 3. i 17. nadležnog Pravilnika, upućen je upit kolegici Mariti Maričić Mimica u Službu za poslijediplomsku nastavu poradi konzultacija o ovom predmetu.

*Linda Rossini Gajšak*

Kolegica je dostavila zamolbu za priznavanjem ECTS bodova stečenih pohađanjem specijalističkog poslijediplomskog studija iz psihijatrije Medicinskog fakulteta Sveučilišta u Zagrebu. Kolegica u svojoj zamolbi navodi: „Poslijediplomski studij iz Psihijatrije spada u kategoriju specijalističkih studija, završetkom studija se stječe 60 ECTS bodova, a izradom završnog specijalističkog rada titula sveučilišnog magistra. Studij sam upisala u akademskoj godini 2014/2015.“

Odluka: Budući se radi o zamolbi iste kategorije kao što je zamolba kolegice Marije Roguljić, i za specijalistički studij kolegice Linde Rossini Gajšak poslan je upit kolegici Mariti Maričić Mimica u Službu za poslijediplomsku nastavu.

**Ad 2.**

Prof. Puljak je u dogovoru s voditeljima izabranih izbornih predmeta izradila datume rasporeda za drugu godinu studija TRIBE u akademskoj godini 2015/2016. Nastava počinje 2. studenoga 2015. Raspored datuma poslan je u Službu za poslijediplomsku nastavu za rezervaciju prostorija 1. listopada 2015. Službi je također poslan upit vezano za dogovor o datumima upisa i plaćanja školarine za drugu godinu.

**Ad 3.**

Aktualni natječaj za upis u prvu godinu studija TRIBE za kandidate koji nisu HRZZ doktorandi završio je 30. rujna 2015. Nakon što Služba za poslijediplomsku nastavu dostavi dokumentaciju prijavljenih kandidata, pristupit će se razgovorima i selekciji.

Zapisnik vodila: Livia Puljak; trajanje sastanka: 8:00 – 8:30